Document ID: 31994R3256

31994R3256
L 339/1
JURNALUL OFÍCIAL AL UNIUNII EUROPENE
REGULAMENTUL (CE) NR. 3256/94 AL CONSILIULUI
din 22 decembrie 1994
de modificare a Regulamentului (CEE) nr. 1657/93 de suspendare temporară a drepturilor autonome prevăzute de Tariful Vamal Comun pentru un anumit număr de produse industriale destinate dotării zonelor libere din Azore și Madeira
CONSILIUL UNIUNII EUROPENE,
având în vedere Tratatul de instituire a Comunității Europene, în special articolul 28,
având în vedere propunerea Comisiei,
având în vedere avizul Parlamentului European (1),
întrucât Regulamentul (CEE) nr. 1657/93 (2) stabilește o suspendare temporară a drepturilor autonome prevăzute de Tariful Vamal Comun pentru un anumit număr de produse industriale destinate dotării zonelor libere din Azore și Madeira;
întrucât autoritățile portugheze au solicitat suspendarea drepturilor și pentru alte mijloace fixe din Tariful Vamal Comun decât cele prevăzute de Regulamentul (CEE) nr. 1657/93; întrucât această solicitare este motivată de creșterea numărului de întreprinderi care operează în zona liberă din Madeira și de diversificarea activităților economice locale;
întrucât Decizia 91/315/CEE a Consiliului din 26 iunie 1991 de instituire a unui program de opțiuni specifice naturii periferice și insulare a insulelor Madeira și Azore (Poseima) (3) recunoaște rolul zonelor libere în dezvoltarea economică a regiunilor în cauză și subliniază oportunitatea adoptării de măsuri vamale speciale în scopul favorizării progresului acestor zone libere;
întrucât, pe baza elementelor de evaluare furnizate de autoritățile portugheze, reiese că, de la intrarea în vigoare a Regulamentului (CEE) nr. 1657/93, noi activități economice se află în curs de instituire în zona liberă a Madeirei; întrucât mijloacele fixe sunt necesare pentru menținerea acestor activități; întrucât pare, prin urmare, justificat ca aceste produse să beneficieze de suspendarea drepturilor prevăzute de Tariful Vamal Comun atunci când sunt importate în Madeira și Azore și destinate zonelor libere din aceste regiuni; întrucât se impune, în acest scop, modificarea anexei la Regulamentul (CEE) nr. 1657/93,
ADOPTĂ PREZENTUL REGULAMENT:
Articolul 1
Anexa la Regulamentul (CEE) nr. 1657/93 se înlocuiește cu textul din anexa la prezentul regulament.
Articolul 2
Prezentul regulament intră în vigoare în a treia zi de la data publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 22 decembrie 1994.

Labels: 3
18
15
1